b'\n_START_ARTICLE_\nDongmyeong av Goguryeo\n_START_SECTION_\nKongetid\n_START_PARAGRAPH_\nJu-Mong etablerte Goguryeo i 37 f.Kr. og ble dets f\xc3\xb8rste konge. Samme \xc3\xa5r overgav kong Song Yang (\xec\x86\xa1\xec\x96\x91, \xe6\x9d\xbe\xe8\xae\x93) av Piryu seg til han etter \xc3\xa5 ha f\xc3\xa5tt hjelp til \xc3\xa5 sl\xc3\xa5 ned et angrep fra Mohe. I 34 f.Kr. ble landets f\xc3\xb8rste hovedstad sammen med det nye kongepalasset ferdigstilt i Jolbon. Fem \xc3\xa5r senere sendte Ju-Mong general Pu Wi Yeom (\xeb\xb6\x80\xec\x9c\x84\xec\x97\xbc, \xe6\x89\xb6\xe5\xb0\x89\xe5\x8e\xad) for \xc3\xa5 erobre nordre Okjeo. Samme \xc3\xa5r d\xc3\xb8de Ju-Mongs mor, Lady Yuhwa, i Tong Puyeoplasset. Hun fikk en begravelse verdig en dronning selv om hun bare var en konkubine og ikke av konge\xc3\xa6tt._NEWLINE_Ju-Mong sendte budbringere og gaver til kong Geumwa i takknemlighet for kong Geumwas gener\xc3\xb8sitet. 19 f.Kr. flyktet Ju-Mongs f\xc3\xb8rste kone, Lady Ye, fra Dongbuyeo med deres f\xc3\xb8rste s\xc3\xb8nn Yuri og slo seg ned i Goguryeo. Ye ble dronning, noe som skapte spenning mellom henne og Ju-Mongs andre kone, So Seo-no. Hun fryktet for dine s\xc3\xb8nners posisjon i Goguryeo etter dette og at Ju-Mong valgte sin f\xc3\xb8rste s\xc3\xb8nn Yuri som kronprins og etterf\xc3\xb8lger til trona i Goguryeo. So Seo-no forlot derfor Goguryeo med begge s\xc3\xb8nnene og noen av fra hennes hoff og dro lengere s\xc3\xb8r p\xc3\xa5 Koreahalv\xc3\xb8ya, dagens S\xc3\xb8r-Korea. Der etablerte hun konged\xc3\xb8mmet Baekje.\n_START_SECTION_\nD\xc3\xb8d\n_START_PARAGRAPH_\nJu-Mong d\xc3\xb8de i \xc3\xa5r 19 f.Kr., 40 \xc3\xa5r gammel. Kronprins Yuri gravla sin far i en pyramideformet grav, og gav han det posthumne navnet Chumo Seong Wang.\n_START_SECTION_\nArv\n_START_PARAGRAPH_\nJu-Mongs konged\xc3\xb8mme Goguryeo utviklet seg til en regional stormakt og bestod i 705 \xc3\xa5r og ledet av 28 monarker av kongefamilien Go inntil det ble erobret av en felles h\xc3\xa6r fra det koreanske konged\xc3\xb8mmet Silla og Tang-Kina i 668. De koreanske konged\xc3\xb8mmene Balhae og Goryeo etterfulgte Goguryeo. Dagens etterkommere av Ju-Mong b\xc3\xa6rer hans etternavn Go.\n_START_SECTION_\nPopul\xc3\xa6rkultur\n_START_PARAGRAPH_\nI 2006-2007 sendte det s\xc3\xb8rkoreanske kringkastingsselskapet MBC et fjernsynsdrama p\xc3\xa5 81 episoder, \xc2\xabJumong\xc2\xbb. Serien tok elementer fra historiske kilder og koreansk mytoligi og gjenfortalte historien p\xc3\xa5 en mer jordn\xc3\xa6r m\xc3\xa5te enn den som mytene forteller om._NEWLINE_I 2010 startet KBS1 serien \xc2\xabKong Geun Cho-go\xc2\xbb, der Ju-Mong portretteres som en tyrann, som ikke aksepterte \xc3\xa5 dele makten i Goguryeo med So Seo-no og Jolbon.'